《连山王开诗试子午花四首》
宋代·陈著

赤日黄尘任涨浮，直茎疏叶里垂头。
金心不逐时妆褪，赭面应为世态羞。
分昼夜閒开落准，备离坎气品题优。
倚栏感物伤怀处，何日崔卢入此瓯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。